title: 2012/4/ЕС: Решение на Европейския парламент и на Съвета от 13 декември 2011 година за мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2011/005 PT/Norte-Centro — автомобилна промишленост, подадено от Португалия)

text:
               7.1.2012

               BG

               Официален вестник на Европейския съюз

               L 4/11

         РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
   от 13 декември 2011 година
   за мобилизиране на средства от Европейския фонд за приспособяване към глобализацията в съответствие с точка 28 от Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (заявление EGF/2011/005 PT/Norte-Centro — автомобилна промишленост, подадено от Португалия)
   (2012/4/ЕС)
   ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
   като взеха предвид Договора за функционирането на Европейския съюз,
   като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление (1), и по-специално точка 28 от него,
   като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията (2), и по-специално член 12, параграф 3 от него,
   като взеха предвид предложението на Европейската комисия,
   като имат предвид, че:

               (1)

               Европейският фонд за приспособяване към глобализацията (ЕФПГ) е създаден с цел да се предоставя допълнителна подкрепа на работниците, съкратени в резултат на големи структурни промени в моделите на световната търговия вследствие на глобализацията, и да се подпомага тяхната реинтеграция на пазара на труда.

               (2)

               Обхватът на ЕФПГ бе разширен за заявления, подадени от 1 май 2009 г. нататък, за да включи подкрепа за работници, съкратени като пряка последица от глобалната финансова и икономическа криза.

               (3)

               Междуинституционалното споразумение от 17 май 2006 г. дава възможност за мобилизиране на средства от ЕФПГ в рамките на годишен таван от 500 милиона евро.

               (4)

               На 6 юни 2011 г. Португалия подаде заявление за мобилизиране на средства от ЕФПГ във връзка със съкращения в 3 предприятия, чийто предмет на дейност спада към разделение 29 („Производство на автомобили, ремаркета и полуремаркета“) от NACE Rev. 2 в регионите Северен (Norte — PT11) и Централен (Centro — PT16) на ниво NUTS II, и предостави допълнителни данни до 18 юли 2011 г. Заявлението отговаря на изискванията за определяне на финансовото участие, установени в член 10 от Регламент (ЕО) № 1927/2006. Поради това Комисията предлага да бъдат мобилизирани средства в размер на 1 518 465 EUR.

               (5)

               Поради това следва да бъдат мобилизирани средства от ЕФПГ за предоставяне на финансово участие по заявлението, подадено от Португалия,

         ПРИЕХА НАСТОЯЩОТО РЕШЕНИЕ:
   Член 1
   В рамките на общия бюджет на Европейския съюз за финансовата 2011 година се мобилизират средства от Европейския фонд за приспособяване към глобализацията за осигуряване на 1 518 465 EUR под формата на бюджетни кредити за поети задължения и бюджетни кредити за плащания.
   Член 2
   Настоящото решение се публикува в Официален вестник на Европейския съюз.

      Съставено в Страсбург на 13 декември 2011 година.

            За Европейския парламент

            Председател

         J. BUZEK

            За Съвета

            Председател

         M. SZPUNAR

      (1)  ОВ C 139, 14.6.2006 г., стр. 1.

      (2)  ОВ L 406, 30.12.2006 г., стр. 1.


title: 2011/744/ЕС: Решение на Европейската централна банка от 3 ноември 2011 година относно изпълнението на втората програма за закупуване на обезпечени облигации (ЕЦБ/2011/17)

text:
               16.11.2011

               BG

               Официален вестник на Европейския съюз

               L 297/70

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 3 ноември 2011 година
   относно изпълнението на втората програма за закупуване на обезпечени облигации
   (ЕЦБ/2011/17)
   (2011/744/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127, параграф 2, първо тире от него,
   като взе предвид Устава на Европейската система на централните банки и на Европейската централна банка, и по-специално член 12.1, втора алинея във връзка с член 3.1, първо тире и член 18.1 от него,
   като има предвид, че:

               (1)

               Съгласно член 18.1 от Устава на Европейската система на централните банки и на Европейската централна банка (наричан по-долу „Устав на ЕСЦБ“), Европейската централна банка (ЕЦБ) заедно с националните централни банки на държавите-членки, чиято валута е еврото (наричани по-долу „НЦБ“) могат да участват на финансовите пазари, наред с останалите начини, посредством окончателни покупки и продажби на търгуеми инструменти.

               (2)

               На 7 май 2009 г. и впоследствие на 4 юни и 18 юни 2009 г. Управителният съвет реши, с оглед на изключителните обстоятелства, преобладаващи на пазара по това време, да инициира програма за закупуване на обезпечени облигации (наричана по-долу „програмата“), с обща целева номинална стойност от 60 милиарда евро в съответствие с Решение ЕЦБ/2009/16 от 2 юли 2009 г. относно изпълнението на програмата за закупуване на обезпечени облигации (1). Съгласно програмата, НЦБ, и по-изключение ЕЦБ, чрез пряк контакт с контрагентите могат да решат съобразно разпределения им дял да закупят допустими обезпечени облигации окончателно от допустими контрагенти на първичния и вторичния пазар. Имайки предвид нуждите на паричната политика на Евросистемата и целите на покупките на обезпечени облигации, програмата беше замислена като временна мярка за 12-месечен период и изтече на 30 юни 2010 г.

               (3)

               Управителният съвет реши, че следва да се инициира втора програма за закупуване на обезпечени облигации (наричана по-долу „втората програма“). Централните банки от Евросистемата възнамеряват да приведат в изпълнение втората програма постепенно, като взимат предвид условията на пазара и нуждите на паричната политика на Евросистемата. Втората програма има за цел да допринесе за: а) облекчаване на условията за финансиране за кредитни институции и предприятия; и б) насърчаване на кредитните институции да поддържат и разширяват кредитирането за техни клиенти.

               (4)

               Като част от единната парична политика, окончателните покупки на допустими обезпечени облигации от централните банки от Евросистемата по втората програма следва да се извършват по еднакъв начин в съответствие с настоящото решение,

         РЕШИ:
   Член 1
   Установяване и обхват на окончателната покупка на обезпечени облигации
   Евросистемата създаде втората програма, съгласно която централните банки от Евросистемата закупуват допустими обезпечени облигации с целева номинална стойност от 40 милиарда евро. Съгласно втората програма централни банки от Евросистемата могат да закупят допустими обезпечени облигации от допустими контрагенти на първичния и вторичния пазар в съответствие с критериите за допустимост, които се съдържат в настоящото решение. Насоки ЕЦБ/2000/7 от 31 август 2000 г. относно инструментите и процедурите на паричната политика на Евросистемата (2) не се прилагат за окончателните покупки на обезпечени облигации от централна банка на Евросистемата по втората програма.
   Член 2
   Критерии за допустимост на обезпечени облигации
   Обезпечените облигации, които са: а) допустими за операциите на паричната политика, както е посочено в Насоки ЕЦБ/2000/7; б) деноминирани в евро; и в) държани в еврозоната и чийто сетълмент се извършва в еврозоната, са допустими за окончателна покупка по втората програма, при условие че отговарят на следните допълнителни изисквания:

               1.

               Те представляват или: а) обезпечени облигации, емитирани в съответствие с критериите, изложени в член 52, параграф 4 от Директива 2009/65/ЕО (3) (наричани по-долу „обезпечени облигации, съответстващи на Директивата за ПКИПЦК“), или б) структурирани обезпечени облигации, които предлагат обезпечения, подобни на обезпечените облигации, съответстващи на Директивата за ПКИПЦК, както е определено в приложение I, раздел 6.2.3 от Насоки ЕЦБ/2000/7.

               2.

               Всяка емисия на обезпечени облигации има минимален емисионен обем от 300 милиона евро.

               3.

               Емисията на обезпечените облигации има минимален рейтинг „BBB-“ или друг еквивалентен рейтинг, присъден от поне една от основните агенции за кредитен рейтинг.

               4.

               Обезпечените облигации се емитират съгласно законодателството, което урежда обезпечените облигации и е в сила в държава-членка от еврозоната. В случая на структурирани обезпечени облигации законодателството, уреждащо документацията за обезпечените облигации, е законодателството на държава-членка от еврозоната.

               5.

               Емисията на обезпечени облигации има максимален остатъчен матуритет 10,5 години към момента на закупуването на ценната книга.

         Член 3
   Допустими контрагенти
   Следните контрагенти са допустими по втората програма: а) местни контрагенти, участващи в операциите на паричната политика на Евросистемата, както е определено в приложение I, раздел 2.1 от Насоки ЕЦБ/2000/7; и б) други контрагенти, които централни банки от Евросистемата използват за инвестиране на своите инвестиционни портфейли, деноминирани в евро.
   Член 4
   Заключителни разпоредби
   1.   Настоящото решение влиза в сила в деня след публикуването му на уебсайта на ЕЦБ.
   2.   Настоящото решение се прилага до 31 октомври 2012 г.

      Съставено във Франкфурт на Майн на 3 ноември 2011 година.

            Председател на ЕЦБ

         Mario DRAGHI

      (1)  ОВ L 175, 4.7.2009 г., стр. 18.

      (2)  ОВ L 310, 11.12.2000 г., стр. 1.

      (3)  Директива 2009/65/ЕО на Европейския парламент и на Съвета от 13 юли 2009 г. относно координирането на законовите, подзаконовите и административните разпоредби относно предприятията за колективно инвестиране в прехвърлими ценни книжа (ПКИПЦК) (ОВ L 302, 17.11.2009 г., стр. 32).


title: Решение 2013/270/ОВППС на Съвета от 6 юни 2013 година за изменение на Решение 2010/413/ОВППС относно ограничителни мерки срещу Иран

text:
               8.6.2013

               BG

               Официален вестник на Европейския съюз

               L 156/10

         РЕШЕНИЕ 2013/270/ОВППС НА СЪВЕТА
   от 6 юни 2013 година
   за изменение на Решение 2010/413/ОВППС относно ограничителни мерки срещу Иран
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид Решение 2010/413/ОВППС на Съвета от 26 юли 2010 г. относно ограничителни мерки срещу Иран (1), и по-специално член 23 от него,
   като има предвид, че:

               (1)

               На 26 юли 2010 г. Съветът прие Решение 2010/413/ОВППС.

               (2)

               На 20 декември 2012 г. комитетът на Съвета за сигурност на ООН, създаден в съответствие с Резолюция 1737 (2006) на Съвета за сигурност на ООН (ССООН) измени списъка на лицата и образуванията, спрямо които има забрана за пътуване и чиито активи се замразяват съгласно резолюции 1737 (2006), 1747 (2007), 1803 (2008) и 1929 (2010) на ССООН, като добави към този списък две образувания. В списъка на подлежащите на ограничителни мерки лица и образувания, който се съдържа в приложение I към Решение 2010/413/ОВППС, следва да се включат и тези образувания.

               (3)

               Освен това Съветът счита, че в списъка на подлежащите на ограничителни мерки лица и образувания, който се съдържа в приложение II към Решение 2010/413/ОВППС следва да се добавят и други образувания, свързани с образуванията, включени в списъка.

               (4)

               Наред с това Съветът счита, че вписванията относно определени лица и образувания, включени в приложение II към Решение 2010/413/ОВППС следва да бъдат изменени.

               (5)

               Основанията определени образувания да продължават да фигурират в поместения в приложение II към Решение 2010/413/ОВППС списък на лицата и образуванията, спрямо които се прилагат ограничителни мерки, не са вече налице.

               (6)

               Следователно Решение 2010/413/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Приложения I и II към Решение 2010/413/ОВППС се изменят, съгласно предвиденото в приложението към настоящото решение.
   Член 2
   Настоящото решение влиза в сила в деня на публикуването му в Официален вестник на Европейския съюз.

      Съставено в Люксембург на 6 юни 2013 година.

            За Съвета

            Председател

         A. SHATTER

      (1)  ОВ L 195, 27.7.2010 г., стр. 39.

      ПРИЛОЖЕНИЕ
      I.   В списъка, съдържащ се в приложение I към Решение 2010/413/ОВППС, се добавят посочените по-долу образувания.

      А.   Лица и образувания, участващи в дейности, свързани с ядрената програма или с балистичните ракети

         Образувания

                  (1)

                  Yas Air: Yas Air е новото наименование на Pars Air, дружество, което беше собственост на Pars Aviation Services Company, което на свой ред бе посочено в Резолюция 1747 (2007) на Съвета за сигурност на ООН. Yas Air подпомага Pars Aviation Services Company, дружество, посочено от ООН, в нарушение на параграф 5 от Резолюция 1747 (2007).
                  Адрес: Mehrabad International Airport, Next to Terminal No. 6, Tehran, Iran.
                  Дата на посочване от ООН: 10.12. 2012 г.

                  (2)

                  SAD Import Export Company: SAD Import Export Company подпомага Parchin Chemical Industries и 7th of Tir Industries, дружество, посочено от ООН, в нарушаването на параграф 5 от Резолюция 1747 (2007).
                  Адрес: Haftom Tir Square, South Mofte Avenue, Tour Line No 3/1, Tehran, Iran. (2) PO Box 1584864813.
                  Дата на посочване от ООН: 10.12.2012 г.

            II.   В списъка, съдържащ се в приложение II към Решение 2010/413/ОВППС, се добавят посочените по-долу образувания.

      I.   Лица и образувания, участващи в ядрени дейности и в дейности, свързани с балистични ракети, и лица и образувания, оказващи подкрепа на правителството на Иран.

      Б.   Образувания

                  Наименование

                  Идентификационни данни

                  Основания

                  Дата на включване в списъка

                  1

                  Petropars Iran Company (с друго наименование:PPI)

                              Адрес: No. 9, Maaref Street,

                              Farhang Blvd, Saadet Abad,

                              Техеран, Иран.

                              Тел. +98-21-22096701- 4.

                              http://www.petropars.com/Subsidiaries/PPI.aspx

                  Клон на посоченото образувание Petropars Ltd

                  8.6.2013 г.

                  2.

                  Petropars Oilfield Services Company (с друго наименование:POSCO)

                              Адрес: Kish harbor,

                              PPI Bldg,

                              тел. +98-764-445 03 05,

                              http://www.petropars.com/Subsidiaries/POSCO.aspx.

                  Клон на посоченото образувание Petropars Iran Company

                  8.6.2013 г.

                  3.

                  Petropars Operation & Management Company (с друго наименование:POMC)

                              Адрес: South Pars Gas,

                              Assaluyeh, Bushehr,

                              тел. +98-772-7363852.

                              http://www.petropars.com/Subsidiaries/POMC.aspx

                  Клон на посоченото образувание Petropars Iran Company

                  8.6.2013 г.

                  4.

                  Petropars Resources Engineering Ltd (с друго наименование:PRE)

                              Адрес: 4th Floor, No. 19, 5th St., Gandi Ave.,

                              Техеран, Иран, 1517646113,

                              тел. +98-21 88888910/13.

                              http://www.petropars.com/Subsidiaries/PRE.aspx

                  Клон на посоченото образувание Petropars Iran Company

                  8.6.2013 г.

                  5.

                  Iranian Oil Company (U.K.) Limited (IOC)

                              Iranian Oil Company (U.K.) Limited, с друго наименование IOC.

                              Адрес: NIOC House 6th Floor,

                              4 Victoria Street, Лондон,

                              Обединено кралство,

                              SW1H 0NE

                  IOC се притежава изцяло от Naftiran Intertrade Company (NICO). NICO е образувание, посочено по силата на санкциите на ЕС, поради това, че се притежава изцяло от National Iranian Oil Company (NIOC), която също е образувание, посочено от ЕС, поради това, че предоставя финансови ресурси на правителството на Иран. И тримата директори в управителниясъвет на IOC към 18 декември 2012 г. преди това са работили за NIOC, като са изпълнявали директорски функции, което още веднъж демонстрира тясната връзка между IOC и NIOC.

                  8.6.2013 г.

            III.   Вписванията за изброените по-долу лица и образувания, които се съдържат в приложение II към Решение 2010/413/ОВППС, се заменят с вписванията по-долу:

                  Име

                  Идентификационни данни

                  Изложение на мотивите

                  Дата на вписване

                  1.

                  Sorinet Commercial Trust (SCT) (с друго наименование:SCT Bankers; SCT Bankers Kish Company (PJS); SCT Bankers Company Branch; Sorinet Commercial Trust Bankers)

                              1.

                              Kish Island branch:

                                          SCT Bankers (Kish Branch),

                                          Sadaf Tower, 3 rd Floor,

                                          Suite 301,

                                          Kish Island, Iran,

                                          P.O.Box 87

                                          Tel: 09347695504

                                          Клон: UAE – Dubai,

                                          P.O.Box 31988

                                    Алтернативен адрес:

                                          Kish Banking Fin Activities Center, No 42, 4th floor,

                                          VC25 Part, Kish Island

                                    BIC код: SCERIRTH KSH

                              2.

                              Клон Дубай:

                                          SCT Bankers Kish Company (PJS),

                                          Head Office,

                                          Kish Island,

                                          Sadaf Tower, 3d floor,

                                          Suite 301,

                                          P.O.Box 87

                                          Tel: 09347695504

                                          Клон: UAE – Dubai,

                                          POB 31988

                                    Алтернативен адрес:

                                          Sheykh Admad, Sheykh Zayed Road,

                                          31988 Dubai, UAE

                                    Алтернативен адрес:

                                          Клон: No.1808, 18th Floor, Grosvenor House Commercial Tower,

                                          Sheikh Ahmad Sheik Zayed Road,

                                          Dubai, UAE,

                                          P.O.Box 31988

                                          телефон: 0097 14 3257022-99

                                          E-mail: INFO@SCTBankers.com

                                    BIC код: SCTSAEA1

                              3.

                              Клон Техеран:

                                          SCT Bankers Kish Company (PJS),

                                          Head Office,

                                          Kish Island,

                                          Sadaf Tower, 3 rd Floor,

                                          Suite 301,

                                          Kish Island, Iran,

                                          P.O.Box 87

                                          телефон: 09347695504

                                          Клон: UAE – Dubai,

                                          P.O.Box 31988

                                    Алтернативен адрес:

                                          Reahi Aiiey, First of Karaj,

                                          Maksous Road 9,

                                          Tehran, Iran

                                    BIC код: SCERIRTH

                  Sorinet Commercial Trust (SCT) подпомага посочени в списъците образувания да нарушават разпоредбите на актовете на ЕС относно Иран и предоставя финансова подкрепа на правителството на Иран. SCT е част от Sorinet Group, притежавана и управлявана от Babak Zanjani. Използва се за извършване на плащания по свързани с ирански нефт дейности.

                  22.12.2012 г.

                  2.

                  Mohammad Moghaddami FARD

                  Дата на раждане: 19 юли 1956 г.,
                  паспорт: N10623175 (Иран), изд. на 27 март 2007 г.; валиден до 26 март 2012 г.

                  Бивш регионален директор на IRISL за Обединените арабски емирства, управляващ директор на Pacific Shipping, санкционирано от Европейския съюз, на Great Ocean Shipping Company, с друго наименование Oasis Freight Agency, санкционирано от Европейския съюз. Създал Crystal Shipping FZE през 2010 г. в опит да се заобиколи посочване от ЕС на IRISL.

                  1.12.2011 г.

                  3.

                  Ahmad Sarkandi

                  Роден на 30 септември 1953 г. с иранско гражданство.

                  Бивш финансов директор на IRISL от 2011 г. Бивш изпълнителен директор на няколко филиала на IRISL, санкционирани от Европейския съюз, отговорен за създаването на няколко фиктивни дружества и все още регистриран като техен управляващ директор и акционер.

                  1.12.2011 г.

                  4.

                  Good Luck Shipping Company

                              P.O. Box 8486 – office 206/207,

                              Ahmad Ghubash Building,

                              Oud Mehta,

                              Bur Dubai, UAE.

                  Дружество, действащо от името на IRISL. Контролирано от Mohammad Moghddami Fard. Good Luck Shipping Company е създадено, за да встъпи в правата на Oasis Freight Company, с друго наименование Great Ocean Shipping Services, санкционирано от Европейския съюз, и в процес на съдебна ликвидация. Good Luck Shipping Company е издавало фалшиви транспортни документи в полза на IRISL и на образувания, притежавани или контролирани от IRISL. Действа от името на посочените от ЕС образувания HDSL и Sapid в Обединените арабски емирства. Създадено през юни 2011 г. в резултат на санкции, за да встъпи в правата на Great Ocean Shipping Services.

                  1.12.2011 г.

                  5.

                  Azores Shipping Company, с друго наименование Azores Shipping FZE LLC

                              P.O. Box 113740 – Office no 236,

                              Sultan Business Center,

                              Oud Mehta,

                              Dubai, UAE

                  Контролирано от Mohammad Moghddami Fard. Предоставя услуги за филиала на IRISL, посоченото от ЕС образувание Valfajre Shipping Company. Фиктивно дружество, притежавано или контролирано от IRISL или от филиал на IRISL. То е регистрираният собственик на кораб, притежаван или контролиран от IRISL. Moghddami Fard е директор на дружеството.

                  1.12.2011 г.

                  6.

                  Pacific Shipping

                              P.O. Box 127137 – Office no 334,

                              Sultan Business Center,

                              Oud Mehta,

                              Dubai, UAE

                  Действа от името на IRISL в Близкия изток. Филиал на Azores Shipping Company. Управляващият директор е Mohammad Moghaddami Fard. През октомври 2010 г. дружеството е участвало в учредяването на фиктивни дружества; наименованията на новите дружества са предназначени да се използват в товарителниците за избягване на санкциите. Дружеството продължава да участва в определяне на разписанието на корабите на IRISL.

                  1.12.2011 г.

            IV.   Изброените по-долу образувания се заличават от списъка, съдържащ се в приложение II към Решение 2010/413/ОВППС.

                  1.

                  Sad Export Import Company (известно още като SAD Import & Export Company)

                  2.

                  Yas Air

                  3.

                  Oasis Freight Agency

                  4.

                  Great Ocean Shipping Services (GOSS)